Şövkət Ələkbərova. Şövkət Feyzulla qızı Ələkbərova (, 20-oktyabr 1922-yil, Boku, Ozarbayjon — 7-fevral 1993-yil, Boku) — ozarbayjon qoʻshiqchisi, Ozarbayjon SSR xalq artisti (1959). Hayoti. Şövkət Ələkbərova 1922-yilning 20-oktyabrida Bokuda dunyoga keldi. Onasi qizlardan iborat orkestrda tor chalgan va qizini ham tez-tez repitetsiyaga olib borgan. Şövkətning musiqaga qiziqishi kichikligigdan shakllangan. 12 yoshida qiziqishi sababli maktabning gʻijjak cholgʻusi oʻrgatiladigan sinfiga oʻqishini koʻchiradi. Asəf Zeynallı nomidagi musiqa maktabida Hüseynqulu Sarabskining qoʻlida tahsil olgach katta sahnalarga chiqa boshladi. 1937-yilda badiiy jamoalar musobaqasida ishtirok etdi hamda oʻz chiqishi bilan Üzeyir Hacıbəyov, Səid Rüstəmov, Bülbül kabi Ozarbayjon sanʼatkorlarining nazariga tushdi. Boku opera teatrida oʻtkazilgan yopilish konsertida Şövkət Ələkbərova "Qarabağ şikəstəsi"ni ijro etgan va Fatma Mehrəliyeva, Gülağa Məmmədov uchligiga asos solingan. 1938—1945-yillarda u Ozarbayjon davlat Ashula va raqs ansamblining yakkaxon qoʻshiqchisi sifatida faoliyat yuritdi. 1945-yildan Ozarbayjon davlat filarmoniyasida solist boʻldi. Şövkət Ələkbərovaning shu davrdan boshlab ijro etgan mugʻom, xalq qoʻshiqlari, ashulalar mashhur boʻla boshladi. Şövkət Ələkbərova 1993-yilning 7-fevralida 70 yoshda vafot etdi.